કુકુઝ નેસ્ટમાં ઘણીવાર બાળકો માત્ર કેમ્પમાં પણ આવતા હોય છે. આ નાઇટ સ્ટેના કેમ્પમાં બાળકોને સવારના દૂધ-નાસ્તાથી લઇને જમવાનું અને રહેવા માટે એ.સી રૂમની સેવા આપવામાં આવે છે. ઘણી વાર સ્કૂલ્સ પણ પોતાના વિદ્યાર્થીઓને કેમ્પમાં મોકલે છે, જેની ફી સ્કૂલ પાસેથી લેવામાં આવે છે. જોકે સ્કૂલમાંથી આવતા વિદ્યાર્થી સાથે તેમના એક ટીચર પણ સાથે આવતા હોય છે. સામાન્ય રીતે માત્ર એક દિવસના નેચર કેમ્પમાં આવતા બાળકો પાસેથી ફી લેવામાં આવતી નથી અને તેમને માત્ર નેચરની સમજણ આપી શકાય તેવા આત્મસંતોષના વિચારથી વિનામૂલ્યે કેમ્પ કરાવાતો હોય છે. સામાન્ય રીતે એક બેચમાં 20 બાળકો હોય છે પણ સ્કૂલ બેચ હોય તો તેમાં 35 બા‌‌ળકો પણ આવતા હોય છે.